Pseudomonadáceas

As pseudomonadáceas (Pseudomonadaceae) son unha familia de bacterias gramnegativas aerobias, cuxo xénero tipo é Pseudomonas e que inclúe actualmente nove xéneros máis.Skerman, McGowan and Sneath (editors): Approved Lists of Bacterial Names. Int. J. Syst. Bacteriol., 1980, 30, 225-420. Publicouse recentemente que os dous xéneros que pertencían á familia das Azotobacteraceae se deberían considerar pertencentes a esta familia tamén, o cal deixa á familia Azotobacteraceae cuestionada.

Pseudomonas aeruginosa é unha das especies máis importantes da familia, e é recoñecida como un patóxeno oportunista emerxente de relevancia clínica, que presenta unha crecente resistencia a antibióticos.

 Historia 
Pseudomónada significa literalmente "falsa unidade". O termo "mónada" foi moi usado na literatura microbiolóxica inicial para indicar organismo unicelular. Debido á súa ampla distribución na natureza, as pseudomonads foron moi observadas desde os inicios da microbioloxía. En 1894 creouse o nome xenérico Pseudomonas para estes organismos e del deriva o nome da familia, creada en 1917. Inicialmente incluíronse moitas especies neste xénero, pero despois foron clasificados noutros xéneros da familia. Máis recentemente foron incluídos nesta familia xéneros pertencentes á familia Acetobacteraceae.

 Características distintivas 

 Oxidase positivas, debido á presenza do encima citocromo c oxidase
 Non fermentativas
 Moitas metabolizan a ]][[glicosa pola vía de Entner Doudoroff na que median os encimas 6 fosfogliceraldehido deshidroxenase e aldolase
 Flaxelos polares que lles dan mobilidade
 Moitos membros producen derivados do pigmento fluorescente pioverdina.

A presenza de oxidase, flaxelos polares e a ancapacidade de realizar fermentacións diferencian as pseudomónadas das Enterobacteriaceae.Krieg, N.R. (Ed.) (1984) Bergey's Manual of Systematic Bacteriology, Volume 1. Williams & Wilkins. ISBN 0-683-04108-8

 Notas 

Categoría:Pseudomonadales